AVASTUSRETKED JUMALA SÕNAS
Tervist, olen Rory Kaye.
Olen nii õnnelik,
et saan saates teile rääkida, mida öeldakse Jumala sõnas
tervenemiste, imede, tunnustähtede ning evangeliseerimise kohta.
Tahan teha õpetuse nii praktiliseks, et igaüks teist
julgeks küsida Jumalalt tarkust, et inimeste elus tuleks esile
tervenemised, vabanemised või isegi imed.
Mõnele võib see tunduda liiga suure sammuna.
Kui sa ei julge seda ise teha,
kutsu kedagi oma tuttavatest, kes liigub selles annis,
et ta aitaks teenida kedagi, kellel on probleem tervisega,
kurjade vaimudega või vajab oma elus imet.
Kui anname Jumalale võimalusi inimesi tervendada ja vabastada,
Ta üllatab meid oma headuses ja me saame oma annis kasvada.
Tahan, et kõik teaksid,
et sa ei pea end tundma halvasti, kui sul on nõrkuseid või haiguseid.
Paulus ütles Timoteosele,
kellest sai üks taevatäht, millest räägitakse Ilmutuse raamatus,
kus Jeesus hoidis seitset taevatähte, mis oli seitse apostlit või juhti
tollases Aasia kogudustes, mis oli tänapäevane Türgi.
Ilmutuse raamatus räägiti esmalt Efesose kogudusest.
Sedasama kirikut juhtiski Timoteos.
Tal oli üsna suur vastutus.
Apostel Johannes andis end
koguduse vanemana Timoteose alluvusse,
isegi kui ta oli temast vanem ning kogenum.
Johannes oli osa Efesose juhtkonnast.
Ta alistas end Timoteosele, kuid Paulus kirjutas Timoteosele,
et ta võtaks veidi veini oma sagedaste kõhuhädade pärast.
Paulus armastas Timoteost.
Isegi kui tervenemised ja imed on tänapäeval meie jaoks,
siis ära tunne end haigestudes süüdi.
Isegi Efesose juhil Timoteosel oli haigustega probleeme.
Eelmises saates rääkisin, et mul oli murtud alaselg,
astma, 21 allergiat, vereklombid - nii palju erinevaid tõbesid.
Jumal vabastas mind sellest.
Sel ajal, kui ma polnud veel vaba, andis Jumal mulle armu.
Apostel Paulusel oli enam ilmutust,
kui kellegi, keda tean, kindlasti rohkem kui minul.
Ta tõmmati Taevasse, kus ta nägi nii paljut.
Jumal lasi tal liikuda niivõrd suures väes.
Võiks öelda, et ta oli kui erand, sest ta rääkis, et Jumal saatis
tema liha sisse vaia ehk saatana ingli teda nuhtlema.
Tema kirjelduste tõttu tundus, et tal oli probleeme oma silmadega.
Seetõttu pidid inimesed teda kirjade kirjutamisel aitama.
Ühe kirja lõppu kirjutas ta:
"Vaadake, kui suurte tähtedega olen ma teile kirjutanud oma käega!"
Tal oli ilmselt mingi probleem silmadega.
Mida Jumal vastas talle, kui ta palus selle osas muutust?
Ta palus, et Jumal vabastaks teda sellest.
Ta tegi seda kolmel korral.
Seepeale vastas Jumal talle selgelt: "Minu armust on sulle piisav."
Tahan öelda kõikidele, kes meid ka täna vaatavad,
et Jumala armust piisab meile.
Paulus ütles, et Jumal kinnitas talle,
sest tema nõrkuses saab Jumal olla tugev.
Seepärast kirjutab Paulus:
"Nii ma siis kiitlen meelsamini oma nõtrusest,
et Kristuse vägi laskuks elama minu peale."
Seega, kui ta on lihalikult nõrk, on Jumalal võimalus olla temas tugev.
Usun, et Jumal tahab meile näidata palju rohkem imesid.
Olen selle eest nii tänulik.
Vaatame koos Pauluse kirja Timoteosele.
Leiate selle 2. Timoteose raamatust.
Paulus kirjutas Timoteosele, mida ta peaks tegema.
2. Timoteose 2. ptk-is kirjutab Paulus, teades,
et Timoteos on Jumala poeg, kuna Ta on me Isa.
Pauluski pidas end kui vaimseks isaks,
kellel on Timoteosega isa-poja suhe Jumalas.
Ta ei võtnud Timoteose elus otseselt Jumala kohta Isana,
kuid Paulus kirjutab Timoteosele kui vaimulikule pojale.
Timoteos oli kaotanud oma isa ning Paulusest sai talle kui isa.
2. Timoteose 2:1:
"Saa siis vahvaks, mu poeg, armus, mis on Kristuses Jeesuses."
Arm on kui abipakett,
mis on meile kättesaadav Kristuse surma tõttu.
Püha Vaimu läbi tahab Jumal
meid lohutada, juhtida, kirjutada me südametele,
mõista, et Jumal on meie Isa, aidata meil saada Tema lasteks,
kui Tema Püha Vaim tuleb meie sisse elama
samuti et võiksime tunda Teda ning elada suhtes Jumalaga.
Peale selle katab arm kogu meie üleastumised -
patud, millest me pole teadlikud.
Jumala arm väljendub selles, et Ta andestab kõik me patud.
2. salmis annab Paulus nõu:
"Ja mis sa minult oled kuulnud paljude tunnistajate abil,
see anna ustavate tunnistajate kätte.."
Timoteos oli juhtkonnas Paulusest järgmine.
Ta oli saanud koguduse vanemaks.
Paulus ütles Timoteosele, et ta leiaks ustavaid inimesi,
st kolmandast juhtkonna ringist, keda ta võiks usaldada
et need õpetaksid omakorda koguduse liikmeskonnale.
Jumala riik laieneb, kui me oleme ustavad
ning anname tööd ustavatele inimestele.
Mõnes eelnevas saates rääkisin ustavatest inimestest Indias.
Soomeski on ustavaid inimesi.
Enne saadet oli mul võimalus
siin stuudios prohveteerida, et Soomes on vähemalt 700 isikut,
kes on juba praegu Jumala poolt kutsutud ja võitud,
et rääkida päevas paari inimesega evangeeliumit.
Seda tehes võime jõuda 15 aastaga iga soomlaseni.
Mina usun, et võime seda teha ka viie aastaga,
kui oleme ustavad enda annis.
Kõik ei ole evangelistid.
Kui sul on pastori and, siis teeni inimesi selles annis.
Timoteosel oli and õpetada, mistõttu kutsuti teda selleks.
Isegi kui tema peamine and
ei olnud evangeliseerimine, siis ta tegi ka seda.
Rääkisin enne, kuidas apostel Johannes
teenis Efesose koguduses koos Timoteosega.
Ajaloos on kirjas, et Johannest püüti õlis keeta.
Jumal kaitses Johannest - ma ei tea, kas inglite abil või mitte -,
et ta ei saanud vigastada, jäänud haigeks ega küpsenud.
Johannes häiris rahvast niivõrd,
et nad otsustasid saata Johannes Patmose saarele.
Suur viga on saata jumalamees kuhugi aastateks või kuudeks üksi,
sest seetõttu oli tal aega olla koos Jumalaga.
Ma armastan oma naist väga
ning järgmisel nädalal on meie 32. pulmaaastapäev.
Olen oma naise ning kuue lapse eest nii tänulik.
Vanim tütar Ilana elab Iisraelis ning poeg David on abielus.
Poeg Ariel elab USA-s
ja mängib Ameerika jalgpalli ning juhib seal ülistust.
Minu tütar Michelle on laulja.
Jasmine on ülistusjuht ning lisaks väike 14-aastane Aaron.
Armastan oma lapsi ja naist,
kuid minu lähedaseim suhe on Jumalaga ja see jääb nii.
Minu elus pole ühtki lähedasemat suhet.
Ta on niivõrd imeline ja mida enam õpime Teda tundma,
siis seda enam tahame Temaga aega veeta.
Ära tunne end halvasti, kui sa ei tunne nii.
Olen käinud Jumalaga 38 aastat ning olen kasvanud suhtes Temaga.
Tean, et ma ei pea millegi osas muretsema oma suhtes Jumalaga.
Jumalakartus ei ole ebakindlus
vaid teadmine, et me peame kõigist oma tegudest aru andma,
mistõttu tahan hoida oma suhet Jumalaga korras.
Kuna tean Tema armastust, siis on mul Temas turvaline.
Kui Johannes oli üksi Patmosel, teadis ta Jumala armastust niivõrd,
et Jeesus tuli ja andis talle ilmutuse, millest tekkis Ilmutuse raamat.
Julgustan sind seda raamatut lugema,
isegi kui see on alguses veidi keerukas.
Küsi nõu piibliõpetajatelt, kes võivad sul aidata seda mõista.
Tulevikus tahan teha ka saate, kus seletan Ilmutuse raamatut.
Esimestes peatükkides
räägib Jeesus Johannesele seitsmest kogudustest,
kuhu Johannes peab igal aastal jutlustama minema.
Esimene oli Efesoses, mis oli vanas eas ta kodukogudus.
Peale seda läks Johannes põhja, keskmaale, lõunasse,
et minna seitsmesse linna, mida mainitakse Ilmutuse raamatus.
Jeesus rääkis talle linnadest,
millele oli Johannes kui vaimne isa, kuna ta kandis neid enda südames.
Seepärast andis Jeesus sõnumid nende koguduste juhtidele.
Jumal on niivõrd armastav.
Vaatame koos 2. salmi.
"Ja mida sa minult oled kuulnud paljude tunnistajate kuuldes,
see anna ustavate inimeste hoolde,
kes edaspidi sobivad õpetama ka teisi."
Mul on olnud eesõigus julgustada juhte eri maades.
Eelmises saates rääkisin,
et mulle pakuti Indias koolitada 2000 juhti,
kuid palusin, et võiksin koolitada 100 juhti
ning paastuda ja palvetada ehk 10-20 juhiga.
See oli nii hea viis töötamiseks.
Julgustan teid, kes olete pastorid ja juhid,
pidama väiksemaid koosolemisi peamiste juhtidega,
et koos minna Jumalaga sügavamale.
Mida iganes jõuab teieni nendes koosolemistes,
viige teiste juhtideni ning õpetage neid.
Usun isiklikult, et ka pastorid, kes meid ehk vaatavad,
nõustuvad, et tihtilugu õpime teisi õpetades.
Samuti kui nad õpetavad teisi, siis õpivad omakorda ka nemad,
kui nad kordavad õpitut ning saavad enam ilmutust.
Aprillis koolitasin Indias 100 juhti, kes järgmisel nädalal
võtsid minu antud materjali ning edastasid selle 2300 juhile.
Neist 2400 inimesest moodustusid grupid.
Usun, et sedasama võib teha ka Soomes.
Neid inimesi ei pea olema teie koguduses palju.
Kui käid kodugrupis, aitad koguduse teenistustel
või teenid mujal Jumala riigis, siis jälgi inimeste andeid.
Üks võib olla rohkem evangelist.
Mõnele meeldib teisi kuulata, nende eest hoolitseda,
palvetada ning anda neile nõu, mis juhul on tegemist pastori anniga.
Saa kokku kellegagi, kellel on prohvetlik and,
kes soovib palvetada ning saab sõnumeid Jumalalt,
et õhutada inimesi pühadusele ja rääkida Jumala tundmisest
ning Tema armastusest, kuid kes vajadusel ka noomib.
Samuti ole koos kellegagi, kellel on õpetaja and.
Talle meeldib õppida Jumala sõna ning omab sellest ilmutust.
Selleks ei pea olema koguduse vanem,
tehke koos tööd, et aidata usule tulnutel
kasvada Jumalas tugevamaks ja mittekristlastel saada jüngriteks.
See on hea, kui saad teha koostööd vanematega,
kuid sageli põlevad pastorid läbi, kui nad peavad kõike ise tegema.
Viibisin ühes Ida-Soome koguduses.
Täna on reede, seega toimus see kolmapäeval.
Selles Kuopio koguduses oli umbes 80 inimest.
Küsisin, kelle peamine soov on rääkida inimestele Jeesusest.
Umbes 23 inimest tõusid.
Seejärel küsisin, kui paljudel on südames
rääkida inimesega üks-ühele ega soovi seista inimeste ees.
Umbes 17 inimest tõusis ja läks pastorite gruppi.
Lisaks küsisin, kellele meeldib inimeste pärast palvetada,
sest saate Jumalalt tunnetuse-, tarkuse-, ja prohvetlikke sõnu.
Neid oli umbes 12-15 inimest.
Lisaks küsisin, kui paljudele
meeldib lugeda Piiblit ning õpetada teisi inimesi.
Selle peale tõusis umbes 3 inimest püsti.
Ütlesin neile, et kuigi nad ei ole sel hetkel veel
vanemad, õpetajad, pastorid, evangelistid või prohvetid,
siis on neil kutsumus teha neid asju.
Sel hetkel istusid veel 3-4 inimest,
kes tundsid, et ei sobitu mainitud rühmadesse.
Ühel neist oli kõik need soovid,
mistõttu oli tal ehk apostellik kutsumus.
Ühel naisel oli soov teisi aidata.
Talle meeldis olla köögis ning teenida inimesi.
Ühe anniks oli majandus
ning tema võis aidata asjade eest maksmisel.
Rahategemine on Jumala antud and.
Ühe sellise megafoniga, mis maksab 81 eurot,
saab Indias üks misjonär kuulutada aastas u 100 000 in.
Nad on ustavad inimesed, kes jõuavad 300 in nädalas.
Kokku käiakse nädalas umbes 7 eri külas.
Miks ma seda räägin?
Kuopios oli eri andidega inimesed, kes jagasime meeskondadesse.
Miks?
Vaatame, mida Jeesus ütles Johannese 15:8.
"Selles on minu Isa kirgastatud, et te kannate palju vilja.."
Igaüks meist peab kandma palju vilja.
Jumal tahab, et teeksime seda meeskonnana.
Üks külvab sõna, teine kastab, kolmas kärbib, kuid Jumal kasvatab.
Jumal tahab, et teeksime koostööd.
Evangelistide tööks ei ole saada igaüht päästetud.
Teie osa on edastada evangeeliumit ehk head uudist,
rääkida Jeesusest, mida Ta tegi ristil
ning enda või ka kellegi teise usule tulekust.
Räägi, mida Püha Vaim juhib sind rääkima,
kasvõi ühele-kahele või enamatele inimesele.
Tänu Jumalale, et mõned jõuavad teist ehk tuhandeteni,
kuid rääkige ustavalt neile, keda Jumal teieni saadab.
Mis juhtub?
Siin on null protsenti usku ja siin 100% pühendumist Jumalale.
Meie töö on aidata inimesi sellel teekonnal,
kuni nad saavad 100%, et olla valmis olema jüngrid.
Lõpetame enne Johannese 15:8.
Jeesus ütles, et Jumal saab austatud selle läbi,
kui te kannate palju vilja.
Teises kohas Johanneses räägitakse püsivast viljast.
Jeesus mõtleb seda ja tahab, et kannaksime palju vilja.
Selles kirjakohas ütleb Ta ka midagi enamat.
"..ja osutute minu jüngriteks."
Enamik on olnud kellegi surivoodil.
Sel hetkel kahetsetakse tavaliselt kaht.
Esiteks, et nad võtnud oma pere jaoks aega,
kuid teiseks, et nad ei aidanud inimestel saada jüngriteks
nii palju kui nad oleksid tahtnud.
Palun, leidke inimesi,
kellega luua meeskonnad ning aidake inimesi enda ümber,
kellel on juba usk Jumalasse, et nad võiksid saada jüngriteks,
samuti aidake usule tulnuid saada Jumalas tugevaks.
Iga etapp jüngriks saamisel on ääretult oluline.
Usuni juhatamine pole piisav.
Neile ei piisa üksnes õpetajast või pastorist.
Neil on vaja hoolitseda nende hing eest,
rääkida neile evangeeliumit ning prohvetlikke sõnumeid,
mis juhatab neid pühadusse ja täieliku pühendumiseni.
Inimesed peavad kuulma õpetust, et nad teaksid, mida Jeesus
on nende eest ristil teinud ja kuidas Jumala armus kasvada.
Meil on vaja kõiki neid osasid.
Tänu Jumalale apostellike inimeste eest,
kellel on mitmed need annid.
Jumal tahab öelda midagi neile, kellel on apostellik kutsumine.
"Tahan, et leiaksid oma koha ning hakkaksid tööle.
Hetkeni, mil tead, kuhu Ma kutsun sind evangeeliumi levitama,
tööta just seal, kus hetkel oled,
andes kõike, mis sul on, et inimesed võiksid saada jüngriteks.
Räägin teile kolmest punktist,
mida Jeesus rääkis jüngriks saamise kohta.
Johannese 15:8 öeldakse,
et jüngri tunnusjooneks on vilja kandmine.
Peale selle ütles Jeesus,
et annab meile uue käsu armastada üksteist.
Jeesus ütles seda oma jüngritele viiel korral
Johannese 12. peatükist kuni 16. peatükini,
kus Jeesus oli jüngritega viimasel õhtusöömajal.
Viimane söömaaeg jüngritega,
mille järgselt teab Jeesus, et läheb ristile surema.
Seal räägib Ta jüngritele nii paljut.
Üks jüngritest ütles rõõmsalt, et lõpuks räägib Jeesus mõistetavalt.
Jeesus ütles neile:
"Tahaksin teile nii paljut rääkida, kuid te ei saa seda veel vastu võtta.
Pärast, kui olen läinud Isa juurde
- see on teile kasuks -, saadan teisse Püha Vaimu,
kes juhatab teid kõigesse tõesse ning paneb teisse minu juhised."
Jeesus ütles, et Püha Vaim meenutab ning õpetab jüngritele,
mida Ta on neile tahtnud öelda, kuid nad polnud valmis kuulma.
Jeesus ütles oma jüngritele,
et soovib, et nende vahel oleks armastus
ning kui maailm näeb seda, annab see neile võimaluse rääkida.
Üksnes imed, tervenemised ja tunnustähed
ei pane inimesi kuulama, ega ka prohveteeringud.
Selleks on armastus.
Kui inimesed näevad, kuidas me üksteist armastame.
Mitte üksnes headel aegadel vaid ka siis, kui olud seda pole.
Kui oleme üksteisega kannatlikud ja lahked,
kui kellelgi on olnud ehk halvem päev.
Tahan rääkida abiellunutega.
Järgmisel nädalal on minu 32. pulmaastapäev.
Tänu Jumalale, et Ta aitab meid.
Aastaid tagasi ütlesin naisele: "Kallis, mul on nii kahju,
kuid pean nii sageli minema Jumala juurde,
et saada armastust, mida sulle edasi anda."
Mu naine on üsna jõuline isiksus ning ta vahel korrigeerib mind.
Nüüd on ta peenetundelisem ning teeb seda kahevahel olles,
kui noorena ta ei osanud seda, mistõttu tegi ta seda teiste ees.
Minu elus oli uhkus ning mul oli raske mitte ärrituda.
Ta ei mõelnud seda halvasti ning mina ei tahtnud ärrituda.
Selles olukorras läksin Jumala juurde abi paluma,
et mul oleks armastust, mida oma naisele anda
ja saaksin teda armastada nagu Jeesus tahaks, et teeksin.
Kui rääkisin talle seda aastaid tagasi.
Jumal julgustas mind talle ütlema,
et palun Jumalalt selleks abi ning Ta aitab mind selles.
Ütlesin Jumalale, et haavan teda, kui ütlen, et ei armasta teda alati.
"Ära muretse, lihtsalt ütle talle."
Kui ütlesin oma naisele, et ma ei armasta teda alati,
millepärast pean minema Jumala juurde abi paluma.
Ta silitas mu habe, küsides: "Kas see on sind vaevanud?"
"Vist küll," vastasin.
"Rory, olen naine ja tean, mil mind armastad või mitte,
kuid mulle meeldib enim, kui lähed Jumala juurde."
Olin pahviks löödud.
Ta ütles, et kui käin Jumala juures, täidab Jumal mind Püha Vaimuga,
mistõttu olen niivõrd õrn, valmis kuulama, lahke ja kannatlik.
Talle meeldib see enam.
Seega, mehed.
Eriti tahan rääkida meestega,
et armastus ja intiimsus abielus ei alga üksnes magamistoas
vaid iga päeva alguses, kui saad Püha Vaimuga varustatud.
Naised, armastage oma mehi, sest me teeme kõiksugu vigu.
Olen nii tänulik, et Jumal on tõotanud Uues Testamendis
andestada kõik me üleastumised.
Mine Jumala juurde.
Ta aitab sul meile andestada, et meid taas usaldada.
Uuringutes, kus küsitakse meestelt nii Soomes, USA-s kui Iisraelis,
mida mehed oma naistelt ootavad, pole esikohal intiimsus vaid austus.
Isegi kui oleme teinud rumalaid otsuseid,
siis andestage meile ning paluge Jumalalt abi
austada meid selles, mida saad austada.
Aastaid tagasi palusin Jumalalt, et mu naine teeks esimese sammu.
Jumal näitas mulle, et pean oma naist armastama
nagu Tema armastab mind ja kogu kogudust.
Jeesus tegi esimese sammu ning suri ristil.
Meie, mehed, peame ütlema nagu Jeesus Luuka 22:
"Ometi ärgu sündigu minu tahtmine, vaid sinu oma!"
See tähendab, et peaksime igal päeval kandma oma risti.
Luuka 14:27 öeldakse,
et peaksime igal päeval kandma oma risti.
Mitte minu vaid Jumala tahtmine.
Seesama suhtumine oli ka Jeesusel Ketsemani aias,
kui Ta otsustas surra ristil.
Rääkides perest, siis Jeesuse ajal
ei elanud Püha Vaim inimestes, et nad võiksid saada uueks looduks.
Jeesus ütleb, et armastaksime esmalt Jumalat ja Tema riiki
ning vihkaksime enda elu, mis sul oli lahus Jumalast.
Näiteks ema elu, isa elu või pereelu,
mis oli lahus Jumalast ja pane Jumal esikohale.
Luuka 14:33 ütleb Jeesus:
"Nõnda siis igaüks teie seast, kes ei jäta maha kõike,
mis tal endal on, ei saa olla minu jünger."
See hõlmab minu raha ning minu omandit.
Me ei saa olla Tema jüngrid, kui me ei hülga kõike, mis meil on.
See ei tähenda, et peaksid
järgmisel teenistusel kõik pastorile annetama,
kuid anna Tema käsutusse nii ennast kui kõik enda ressursid.
Tahan lugeda teile kaks salmi tervenemise kohta.
Tahan saate lõpetada lauluga, mis räägib Jumala pühadusest.
Avame koos kirjakoha Vanast Testamendist.
Jesaja 58:6-11.
Ma ei loe kõike, kuid see räägib paastumisest.
Siin öeldakse järgmist:
"Eks ole ju mulle meeldiv paast niisugune:
päästa valla ülekohtused ahelad, teha lahti ikke rihmad,
lasta vabaks rõhutud.."
Jumal tahe on vabastada rõhutud, mitte lihtsalt neil keelata söömast.
Sellist paastumist Ta soovib - paastu, millele järgnevad teod.
"Eks see ole murda oma leiba näljasele
ja viia oma kotta viletsad kodutud, kui sa näed alastiolijat
ja riietad teda ega hoidu oma ligimesest (lähedasest)?"
Edasi räägitakse tervenemisest.
"Siis ilmub su valgus (ilmutus) otsekui koit (kiirelt)
ja su paranemine.."
Loen teile uuesti.
"Siis ilmub su valgus (ilmutus) otsekui koit (kiirelt)
ja su paranemine edeneb jõudsasti."
Üheks viis tervenemiseks on teiste eest hoolitsemine.
Loen teile peatüki lõpusalmi.
"Ja Issand juhatab sind alati
ning toidab su hinge (igatsusi) põuasel maal;
ta teeb tugevaks su luud-liikmed ja sa oled otsekui kastetud rohuaed,
veelätte sarnane, mille vesi ei valmista iial pettumust."
Uues Testamendis on kirjakoht,
kus Peetrus tsiteerib Jesaja 58 ja mida mainisin eelmises saates.
"Teie aga olete "valitud sugu, kuninglik preesterkond, püha rahvas,
omandrahvas, et te kuulutaksite tema kiidetavust",
kes teid on kutsunud pimedusest oma imelisse valgusse.."
See oli 1. Peetruse 2:9.
1. Peetruse 2:24-25 räägib ristist ja tervenemisest.
"ta kandis ise meie patud oma ihus üles ristipuule, et meie,
olles surnud pattudele, elaksime õigusele;
tema vermete varal te olete saanud terveks."
Püha, püha, püha.
Ta oli ja on muutumatu ning tuleb taas.
Jumal õnnistagu sind.
Tõlge: Mailis Mägi